2001R0993 — ET — 01.04.2002 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

▼B

KOMISJONI MÄÄRUS (EÜ) nr 993/2001,

4. mai 2001,

millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik

(EMPs kohaldatav tekst)

Rahvusvaheline kantud ja pakitud rõivaste kaubandus kasvab kiiresti. Sellise kaubanduse soodustamiseks on otstarbekas täpsustada kogutud ja pakitud kantud rõivaste ja muude kasutatud esemete suhtes kohaldatavad päritolureeglid. Reegli kohaselt, mis WTO päritolureeglite komitee on mittesooduspäritolu reeglite rahuvahelise ühtlustamise raames vastu võtnud (WTO päritolureeglite leping), määratletakse kantud rõivaste ja muude kasutatud esemete päritolu vastavalt nende viimasele olulisele töötlusele.

Kõiki majandusliku mõjuga tolliprotseduure käsitlevaid eeskirju tuleks ratsionaliseerida, võttes arvesse asjaolu, et kõigi viie majandusliku mõjuga tolliprotseduuri suhtes kohaldatakse mitmeid samaseid sätteid. Et vältida eeskirjades kordusi, tuleks kahe või enama protseduuri suhtes kohaldatavad sätted ühte peatükki koondada. See osa puudutab eelkõige lube — sealhulgas neid, mis on seotud mitmete tolliasutustega — ja nende lihtsustatud korras väljaandmist, laoarvestust, tulemimäärasid, tasandusintressi, protseduuri lõpetamise üksikasju, kaupade üleandmist ja halduskoostööd, samuti avalduse- ja loavormide ühetaolist kohaldamist. Et muuta protseduurireegleid paindlikumaks, tuleks ette näha võimalus anda teatavatel tingimustel üheks aastaks luba tagasiulatuvalt.

Selleks et pädevad asutused ja ettevõtjad saaksid maksimaalselt kasu arvutipõhisest transiidisüsteemist, on kohane laiendada automaatse andmetöötluse meetodite abil sihttolliasutusega teabe vahetamise kohustust ka volitatud kaubasaajale.

Komisjoni määrusesse (EMÜ) nr 2454/93, ( 3 ) viimati muudetud määrusega (EÜ) nr 2787/2000, ( 4 ) tuleks lisada õigusnormid, mille eesmärk on arendada, täiendada ja vajaduse korral ajakohastada arvutipõhise transiidisüsteemi olemasolevat õigusraamistikku, et tagada täielikult arvutipõhise transiidiprotseduuri ühtne ja usaldusväärne toimimine.

Artikkel 1

Määrust (EMÜ) nr 2454/93 muudetakse järgmiselt.

“1a. Kui kohaldatakse 2. jao 7. alajao sätteid ja lähteliikmesriigi toll ei ole saanud saabumisteadet aja jooksul, mil kaup tuleb sihttolliasutusele esitada, teavitab toll printsipaali ja palub tal tõendada, et transiitvedu on lõppenud.”

28. II osa I jaotis (artiklid 496-787) asendatakse järgmisega.

“III JAOTIS

MAJANDUSLIKU MÕJUGA TOLLIPROTSEDUURID







1. PEATÜKK

Rohkem kui üht protseduuri hõlmavad põhisätted







1. jagu

Mõisted

Artikkel 496

Käesolevas jaotises kasutatakse järgmisi mõisteid:

a) protseduurmajandusliku mõjuga tolliprotseduur;

b) lubatolli antud luba protseduuri rakendada;

c) ühtne lubaeri tolliasutusi puudutav luba, mis hõlmab protseduuri rakendamist ja/või lõpetamist, ladustamist ning järjestikuseid töötlemisoperatsioone või tollikäitlusviise;

d) loa omanikisik, kellele on antud luba;

e) järelevalveasutusloas nimetatud tolliasutus, kes on volitatud protseduure kontrollima;

f) protseduurile suunav tolliasutusloas nimetatud tolliasutus või -asutused, kes on volitatud kauba protseduurile suunamise deklaratsioone aktsepteerima;

g) protseduuri lõpetav tolliasutusloas nimetatud tolliasutus või -asutused, kes on volitatud aktsepteerima deklaratsioone, mille alusel määratakse kaubale pärast protseduuri rakendamist uus lubatav tollikäitlusviis, või välistöötlemise puhul vabasse ringlusse lubamise deklaratsiooni;

h) kolmnurkliikumineliikumine, mille puhul protseduuri lõpetav tolliasutus ja protseduurile suunav tolliasutus ei ole üks ja sama;

i) raamatupidamineloa omaniku või tema nimel säilitatavad äri-, maksu- või muud raamatupidamisdokumendid;

j) arvestusmis tahes kandjal andmed, mis sisaldavad kogu vajalikku teavet ja tehnilisi üksikasju ning võimaldavad tollil protseduure jälgida ja kontrollida, eriti kaubavoogude ja kauba staatuse muutumise osas; tolliladustamisprotseduuride puhul nimetatakse arvestust laoarvestuseks;

k) põhilised kompensatsioonitootedkompensatsioonitooted, mille tootmiseks on antud luba protseduure rakendada;

l) teisesed kompensatsioonitootedkompensatsioonitooted, välja arvatud loas täpsustatud põhilised kompensatsioonitooted, mis on töötlemisprotseduuri olulised kõrvalsaadused;

m) protseduuri lõpetamise tähtaegtähtaeg, mille jooksul tuleb kaubale määrata uus lubatav tollikäitlusviis, et taotleda imporditollimaksude tagasimaksmist pärast seestöötlemist (tagasimaksesüsteem) või saada imporditollimaksudest täielik või osaline vabastus pärast välistöötlemist vabasse ringlusse lubamisel.







2. jagu

Loataotlus

Artikkel 497

1. Loataotlus esitatakse kirjalikult, kasutades lisas 67 esitatud näidist.

2. Toll võib lubada loa uuendamist või muutmist lihtsa kirjaliku taotluse alusel.

3. Loataotluse võib tavapärast menetlust kasutades esitada kirjaliku tollideklaratsiooni või automaatse andmetöötluse meetodite abil järgmistel juhtudel:

a) seestöötlemise puhul, kui majanduslikud tingimused loetakse vastavalt artiklile 539 täidetuks, välja arvatud ekvivalentkaupa käsitlevad taotlused;

b) tollikontrolli all töötlemise puhul, kui majanduslikud tingimused loetakse vastavalt artikli 552 lõikele 1 täidetuks;

c) ajutise impordi puhul, sealhulgas ATA- või CPD-märkmiku kasutamine;

d) välistöötlemise puhul, kui töötlemistoimingud on seotud parandusega, sealhulgas standardvahetussüsteem ilma eelneva importimiseta: — vabasse ringlusse lubamise puhul pärast välistöötlemist, kasutades standardvahetussüsteemi eelneva importimisega, — vabasse ringlusse lubamise puhul pärast välistöötlemist, kasutades standardvahetussüsteemi ilma eelneva importimiseta, kui olemasolev luba sellist süsteemi ei hõlma ja toll lubab loa muutmist, — vabasse ringlusse lubamise puhul pärast välistöötlemist, kui töötlemistoimingud on seotud mittekaubanduslikku laadi kaubaga. Loataotluse võib esitada ajutise impordi suulise deklaratsiooni abil vastavalt artiklile 229, kui esitatakse artikli 499 kolmanda lõigu kohaselt koostatud dokument. Loataotluse võib esitada ajutise impordi tollideklaratsiooni või muu toimingu abil vastavalt artikli 232 lõikele 1.

4. Ühtse loa taotlused, välja arvatud ajutiseks impordiks, esitatakse vastavalt lõikele 1.

5. Toll võib nõuda, et ajutise impordi taotlused artikli 578 alusel täieliku imporditollimaksudest vabastamisega esitataks vastavalt lõikele 1.

Artikkel 498

Artikli 497 kohaselt esitatakse loataotlus:

a) tolliladustamise puhul: selle koha jaoks määratud tolliasutustele, mis tollilaona heaks kiidetakse või kus on taotleja keskne raamatupidamine;

b) seestöötlemise ja tollikontrolli all töötlemise puhul: selle koha jaoks määratud tolliasutustele, kus töötlemistoiming tehakse;

c) ajutise impordi puhul: selle koha jaoks määratud tolliasutustele, kus kaupa kavatsetakse kasutada, ilma et see piiraks artikli 580 lõike 2 teise lõigu kohaldamist;

d) välistöötlemise puhul: selle koha jaoks määratud tolliasutustele, kus ajutiseks ekspordiks deklareeritav kaup asub.

Artikkel 499

Kui toll peab taotluses esitatud teavet ebapiisavaks, võib ta taotlejalt nõuda täiendavaid üksikasju.

Kui taotlust võib esitada tollideklaratsiooni abil, nõuab toll eelkõige, ilma et see piiraks artikli 220 kohaldamist, et taotlusele lisataks deklarandi koostatud dokument, mis sisaldab vähemalt järgmist teavet, välja arvatud juhul, kui sellist teavet loetakse tarbetuks või selle võib lisada kirjaliku deklaratsiooni puhul kasutatavale vormile:

a) taotleja, deklarandi ja ettevõtja nimi ja aadress;

b) kauba töötlemise või kasutamise laad;

c) kauba ja kompensatsiooni- või töödeldud toodete tehniline kirjeldus ja nende identifitseerimise vahendid;

d) majanduslike tingimuste koodid vastavalt lisale 70;

e) eeldatav tulemimäär või selle määramise viis;

f) eeldatav protseduuri lõpetamise tähtaeg;

g) ettepandud protseduuri lõpetav tolliasutus;

h) töötlemise või kasutamise koht;

i) kauba ettepandud üleandmisformaalsused;

j) suulise tollideklaratsiooni puhul, kauba väärtus ja kogus.

Kui teises lõigus nimetatud dokument esitatakse koos ajutise impordi suulise tollideklaratsiooniga, koostatakse see kahes eksemplaris ning toll kinnitab ühe eksemplari ja annab selle deklarandile.







3. jagu

Ühtne luba

Artikkel 500

1. Kui taotletakse ühtset luba, on vajalik asjaomaste asutuste eelnev nõusolek vastavalt lõigetes 2 ja 3 sätestatud korrale.

2. Ajutise impordi puhul esitatakse taotlus tolliasutusele, kes on pädev kohas, kus kaupa esimest korda kasutatakse, ilma et see piiraks artikli 580 lõike 2 teise lõigu kohaldamist.

Muudel juhtudel esitatakse see tolliasutustele, kes on pädev kohas, kus on taotleja keskne raamatupidamine, hõlbustades seega protseduuri auditipõhist kontrolli, ja kus toimub vähemalt osa loas hõlmatavast ladustamisest, töötlemisest või ajutise ekspordi toimingutest.

3. Lõike 2 kohaselt määratud tolliasutused edastavad taotluse ja loa projekti teistele asjaomastele tolliasutustele, kes teatavad nende laekumise kuupäeva 15 päeva jooksul.

Teised asjaomased tolliasutused esitavad oma võimalikud vastuväited 30 päeva jooksul alates loa projekti saabumise kuupäevast. Kui kõnealuse tähtaja jooksul on esitatud vastuväiteid, kuid kokkuleppele ei jõuta, lükatakse taotlus tagasi nende punktide osas, mille kohta vastuväited esitati.

4. Tolliasutused võivad loa välja anda, kui nad ei ole 30 päeva jooksul loa projekti suhtes vastuväiteid saanud.

Nad saadavad kooskõlastatud loa koopia kõikidele asjaomastele tolliasutustele.

Artikkel 501

1. Kui kaks või enam tolliasutust on ühtse loa andmise kriteeriumide ja tingimuste suhtes üldiselt kokku leppinud, võivad kõnealused asutused samuti kokku leppida, et artikli 500 lõike 1 kohase eelneva nõusoleku ja vastavalt artikli 500 lõike 4 teisele lõigule esitatava teabe võib asendada teatisega.

2. Teatisest piisab, kui:

a) ühtset luba uuendatakse, sellesse tehakse väiksemaid muudatusi, see tühistatakse või tunnistatakse kehtetuks;

b) ühtse loa taotlus on seotud ajutise impordiga ja seda ei koostata vastavalt lisas 67 esitatud näidisele.

3. Teatist ei ole vaja, kui:

a) selle ainus eri tolliasutusi puudutav osa on kolmnurkliikumine sees- või välistöötlemise raames, ilma et sealjuures kasutataks koondteabelehti;

b) kasutatakse ATA- või CPD-märkmikke;

c) ajutise impordi luba antakse suulist või muu toimingu abil esitatud deklaratsiooni aktsepteerides.







4. jagu

Majanduslikud tingimused

Artikkel 502

1. Välja arvatud juhul, kui majanduslikud tingimused loetakse täidetuks vastavalt 3., 4. või 6. peatükile, ei anta luba, ilma et toll majanduslikke tingimusi kontrolliks.

2. Seestöötlemise korra puhul (3. peatükk) peab kontroll tegema kindlaks, et ühenduse ressursside kasutamine ei ole majanduslikult võimalik, võttes eelkõige arvesse järgmisi kriteeriume, mille üksikasjad on sätestatud lisa 70 B osas:

a) ühenduses toodetud kaup, mille kvaliteet ja tehnilised näitajad vastavad kaubale, mis on ette nähtud importimiseks selle kavandatavate töötlemistoimingute eesmärgil, ei ole kättesaadav;

b) ühenduses toodetud kauba ja importimiseks ettenähtud kauba hinnaerinevused;

c) lepingulised kohustused.

3. Tollikontrolli all töötlemise puhul (4. peatükk) peab kontroll tegema kindlaks, kas ühenduseväliste ressursside kasutamine võimaldab töötlemistoimingute alustamist või jätkamist.

4. Välistöötlemise puhul (6. peatükk) peab kontroll tegema kindlaks, kas:

a) töötlemistoimingute tegemine väljaspool ühendust võib märkimisväärselt kahjustada ühenduse tootjate huve; või

b) töötlemistoimingute tegemine ühenduses on majanduslikult, tehnilistel põhjustel või lepinguliste kohustuste tõttu võimatu.

Artikkel 503

Komisjon võib majanduslike tingimuste kontrollis osaleda:

a) kui asjaomased tolliasutused soovivad enne või pärast loa väljaandmist nõu pidada;

b) kui mõni teine tolliasutus on väljaantud loa vastu;

c) omal algatusel.

Artikkel 504

1. Kui algatatakse artikli 503 kohane kontroll, saadetakse juhtum komisjonile. Sellele lisatakse juba tehtud kontrolli tulemused.

2. Komisjon saadab kättesaamistõendi või, kui ta tegutseb omal algatusel, teavitab tolliasutust. Ta määrab tolliasutustega konsulteerides kindlaks, kas majanduslikke tingimusi on vaja komitees kontrollida.

3. Kui juhtum esitatakse komiteele, teatavad tolliasutused taotlejale või loa omanikule, et selline menetlus on algatatud ja, kui taotluse menetlemist ei ole lõpetatud, et artiklis 506 sätestatud tähtaja kohaldamine on peatatud.

4. Asjaomased tolliasutused ja teised samalaadsete lubade või taotlustega tegelevad tolliasutused võtavad komitee otsust arvesse.

Kõnealuses otsuses võib ette näha selle avaldamise Euroopa Ühenduste Teataja C-seerias.







5. jagu

Otsus loa kohta

Artikkel 505

Tolliasutused, kes on pädevad otsustama, annavad loa järgmiselt:

a) artikli 497 lõikes 1 nimetatud taotluse puhul vastavalt lisas 67 esitatud näidisele;

b) artikli 497 lõikes 3 nimetatud taotluse puhul tollideklaratsiooni aktsepteerides;

c) uuendamist või muutmist käsitlevate taotluste puhul mis tahes asjakohaseid meetmeid rakendades.

Artikkel 506

Taotlejale teatatakse loa väljaandmise otsusest või taotluse tagasilükkamise põhjustest 30 päeva jooksul või tolliladustamisprotseduuri korral 60 päeva jooksul alates taotluse esitamise kuupäevast või kuupäevast, kui tolliasutused said sellekohast olulist või lisateavet.

Neid tähtaegu ei kohaldata ühtse loa puhul, välja arvatud juhul, kui see on välja antud artikli 501 alusel.

Artikkel 507

1. Ilma et see piiraks artikli 508 kohaldamist, jõustub luba selle väljaandmise päeval või loas nimetatud hilisemal kuupäeval. Eratollilao puhul võivad tolliasutused erandkorras teatada oma nõusolekust protseduuri kasutada enne loa tegelikku väljaandmist.

2. Tolliladustamisprotseduuriks antud loa kehtivusaeg ei ole piiritletud.

3. Seestöötlemise, tollikontrolli all töötlemise ja välistöötlemise puhul on kehtivusaeg maksimaalselt kolm aastat alates loa jõustumise kuupäevast, välja arvatud nõuetekohaselt põhjendatud juhtudel.

4. Erandina lõikest 3 on lisa 73 A osas nimetatud seestöötlemise protseduuril oleva kauba puhul kehtivusaeg maksimaalselt kuus kuud.

Nõukogu määruse (EÜ) nr 1255/1999 ( 5 ) artiklis 1 nimetatud piima ja piimatoodete puhul on kehtivusaeg maksimaalselt kolm kuud.

Artikkel 508

1. Tolliasutused võivad loa välja anda tagasiulatuvalt, välja arvatud tolliladustamisprotseduuri puhul.

Ilma et see piiraks lõigete 2 ja 3 kohaldamist, jõustub tagasiulatuv luba kõige varem taotluse esitamise kuupäeval.

2. Kui taotluse sisuks on loa uuendamine sama liiki toimingu ja kauba jaoks, võib loa anda tagasiulatuva jõuga alates algse loa kehtivusaja lõppemisest.

3. Erandlikel asjaoludel võib loa tagasiulatuvat jõudu pikendada, kuid maksimaalselt ühe aastani enne taotluse esitamise kuupäeva, tingimusel et selleks on põhjendatud majanduslik vajadus ja:

a) taotlus ei ole seotud pettuskatse ega ilmse hooletusega;

b) kehtivusaega, mis oleks määratud artikli 507 alusel, ei pikendata;

c) taotleja raamatupidamine tõendab, et kõik protseduuri nõuded võib lugeda täidetuks, vajaduse korral saab kaupa kõnealuse aja jooksul identifitseerida ja raamatupidamine võimaldab protseduuri kontrollida; ja

d) kõik kauba olukorra lahendamiseks vajalikud formaalsused on võimalik täita, sealhulgas vajaduse korral deklaratsiooni kehtetuks tunnistamine.







6. jagu

Muud protseduuri toimimist käsitlevad sätted







1. alajagu

Üldsätted

Artikkel 509

1. Ühenduse õigusaktidega ettenähtud kaubanduspoliitilisi meetmeid kohaldatakse ühendusevälise kauba suhtes protseduuri rakendamisel ainult sel määral, kui need on seotud kauba toomisega ühenduse tolliterritooriumile.

2. Kui muud kui lisas 75 nimetatud seestöötlemise protseduuri alusel saadud kompensatsioonitooted vabasse ringlusse lubatakse, kohaldatakse nende suhtes samu kaubanduspoliitilisi meetmeid kui importkauba vabasse ringlusse lubamisel.

3. Kui tollikontrolli all töötlemise protseduuri alusel saadud töödeldud tooted vabasse ringlusse lubatakse, kohaldatakse nende suhtes kohaldatavaid kaubanduspoliitilisi meetmeid ainult juhul, kui kõnealuseid meetmeid kohaldatakse ka importkauba suhtes.

4. Kui ühenduse õigusaktidega on ette nähtud vabasse ringlusse lubamist käsitlevad kaubanduspoliitilised meetmed, ei kohaldata neid meetmeid pärast välistöötlemist vabasse ringlusse lubatud kompensatsioonitoodete suhtes, kui:

— need on säilitanud ühenduse päritolustaatuse seadustiku artiklite 23 ja 24 tähenduses,

— need on seotud parandusega, sealhulgas standardvahetussüsteem,

— nende suhtes on kohaldatud järjestikuseid töötlemisoperatsioone seadustiku artikli 123 tähenduses.

Artikkel 510

Ilma et see piirakse seadustiku artikli 161 lõike 5 kohaldamist, võib järelevalveasutus lubada tollideklaratsiooni esitamist ka muus kui loas nimetatud tolliasutuses. Järelevalveasutus määrab kindlaks, kuidas talle sellest teatada.







2. alajagu

Kauba üleandmine

Artikkel 511

Loas täpsustatakse, kas ja millistel tingimustel võib peatamismenetlusel olevaid kaupu või tooteid ühest kohast teise või mõne teise loa omaniku valdustesse toimetada, ilma protseduuri lõpetamata (üleandmine), kui nende kohta tuleb pidada arvestust, välja arvatud ajutise impordi puhul.

Üleandmine ei ole võimalik, kui kauba lähte- või saabumiskoht on B-tüüpi ladu.

Artikkel 512

1. Samas loas määratud eri kohtade vahel võib üleandmine toimuda ilma tolliformaalsusteta.

2. Üleandmine protseduurile suunavast tolliasutusest loa omaniku või ettevõtja rajatisse või kasutamiskohta võib toimuda protseduurile suunamise deklaratsiooni alusel.

3. Üleandmine väljumistolliasutusse reeksportimise eesmärgil võib toimuda protseduuri raames. Sellisel juhul ei lõpetata protseduuri enne, kui reekspordiks deklareeritud kaubad või tooted on tegelikult ühenduse tolliterritooriumilt välja viidud.

Artikkel 513

Üleandmine ühelt loa omanikult teisele võib toimuda ainult juhul, kui viimane rakendab üleantud kaupade või toodete suhtes protseduuri kohapeal toimuva tollivormistuse kasutamise loa alusel. Tolli teavitatakse ja artiklis 266 nimetatud kaupade või toodete suhtes tehakse laoarvestuskanne, kui need teise loa omaniku valdustesse tuuakse. Sellisel juhul pole lisadeklaratsiooni vaja.

Ajutise impordi puhul võib üleandmine ühelt loa omanikult teisele toimuda ka juhul, kui viimane suunab kauba protseduurile kirjaliku tollideklaratsiooni abil, kohaldades tavapärast menetlust.

Täidetavad formaalsused on ette nähtud lisas 68. Kui teine loa omanik on kaubad või tooted kätte saanud, on ta kohustatud nende suhtes protseduuri rakendama.

Artikkel 514

Lisas 44c sätestatud kõrgendatud riskiga üleandmise puhul esitatakse tagatis, mis on võrdne transiidiprotseduuri puhul esitatava tagatisega.







3. alajagu

Arvestus

Artikkel 515

Toll nõuab, et loa omanik, ettevõtja või määratud laopidaja peaksid arvestust, välja arvatud ajutise impordi puhul või juhtudel, kui nad seda vajalikuks ei pea.

Toll võib lubada arvestuse asendamist vajalikke andmeid sisaldava olemasoleva raamatupidamisega.

Järelevalveasutus võib nõuda kogu või osa protseduuril oleva kauba inventeerimist.

Artikkel 516

Artiklis 515 nimetatud arvestus ja vajaduse korral artikli 581 lõike 2 kohaselt ajutise impordi kohta peetav arvestus sisaldavad järgmist teavet:

a) lisas 37 ettenähtud miinimumloendi lahtrites sisalduv teave protseduurile suunamise deklaratsiooni kohta;

b) nende deklaratsioonide andmed, millega kaubale määratakse protseduuri lõpetav tollikäitlusviis;

c) kuupäev ja viited muudele tollidokumentidele ja muudele protseduurile suunamise ja protseduuri lõpetamisega seotud dokumentidele;

d) töötlemistoimingute laad ja käitlemise või ajutise kasutamise liigid;

e) tulemimäär või vajaduse korral selle arvutamise viis;

f) kauba kontrolli võimaldav teave, sealhulgas teave selle asukoha ja võimaliku üleandmise kohta;

g) kauba identifitseerimiseks vajalik kaubanduslik või tehniline kirjeldus;

h) seestöötlemise protseduuril oleva ekvivalentkauba liikumise jälgimist võimaldavad andmed.

Toll võib osa kõnealuse teabe nõudmisest loobuda, kui see ei mõjuta otseselt säilitatava, töödeldava või kasutatava kauba suhtes rakendatavate protseduuride jälgimist või kontrollimist.







4. alajagu

Tulemimäär ja selle arvutamise valem

Artikkel 517

1. Kui see on 3., 4. ja 6. peatükis nimetatud protseduuride puhul asjakohane, kehtestatakse tulemimäär või selle määramise viis, sealhulgas keskmised määrad, loas või kauba suhtes protseduuri rakendamisel. See määr määratakse võimaluse piires tootmis- või tehniliste andmete alusel või, kui sellised andmed pole kättesaadavad, sama liiki toimingutega seotud andmete alusel.

2. Konkreetsetel asjaoludel võib toll kehtestada tulemimäära pärast seda, kui kaup on protseduurile esitatud, kuid mitte hiljem kui neile uue tollikäitlusviisi määramisel.

3. Lisas 69 sätestatud seestöötlemise tulemimäärasid kohaldatakse kõnealuses lisas nimetatud toimingute suhtes.

Artikkel 518

1. Kompensatsioonitoodetes sisalduva imporditud või ajutiselt eksporditud kauba osa arvutatakse eesmärgiga:

— määrata tasumisele kuuluvad imporditollimaksud,

— määrata tollivõla tekkimise puhul mahaarvatav summa või

— kohaldada kaubanduspoliitilisi meetmeid.

Need arvutused tehakse vastavalt kogusemeetodile või väärtusmeetodile või mõnele muule samalaadseid tulemusi andvale meetodile.

Arvutamisel hõlmavad kompensatsioonitooted ka töödeldud tooteid või vahesaadusi.

2. Kogusemeetodit kohaldatakse, kui:

a) töötlemistoimingute käigus saadakse ainult üht liiki kompensatsioonitooteid; sel juhul imporditava/ajutiselt eksporditud kauba kogus, mis loetakse sisalduvat kompensatsioonitoodete koguses, mille suhtes tollivõlg on tekkinud, vastab viimasena nimetatud tootekategooria protsendile kompensatsioonitoodete üldkogusest;

b) töötlemistoimingute käigus saadakse mitut liiki kompensatsioonitooteid ja kõigis nendes leidub imporditud/ajutiselt eksporditud kauba koostisosi; sel juhul imporditud/ajutiselt eksporditud kauba kogus, mis loetakse sisalduvat selliste kompensatsioonitoote koguses, mille suhtes tollivõlg on tekkinud, vastab: i) sellist liiki kompensatsioonitoote ja kõikide kompensatsioonitoodete üldkoguse vahelisele suhtele, sõltumata asjaolust, kas tollivõlg on tekkinud või mitte, ja ii) nende kompensatsioonitoodete koguse, mille suhtes tollivõlg on tekkinud, ja sama liiki kompensatsioonitoodete üldkoguse vahelisele suhtele.

Otsustades selle üle, kas punktides a ja b kirjeldatud meetodite kohaldamise tingimused on täidetud, kadusid arvesse ei võeta. Ilma et see piiraks artikli 862 kohaldamist, mõeldakse kadude all töötlemistoimingute käigus eelkõige aurustumise, kuivamise, gaasistumise või ligunemise tagajärjel hävinud või kadunud imporditud/ajutiselt eksporditud kauba osa. Välistöötlemise puhul käsitatakse kadudena teiseseid kompensatsioonitooteid, nagu jäätmed, jäägid, käitlemisjäägid, lõikejäägid ja kasutuselt kõrvaldatud kaup.

3. Väärtusmeetodit kohaldatakse juhul, kui kogusemeetodit ei ole võimalik kohaldada.

Imporditud/ajutiselt eksporditud kauba kogus, mis loetakse sisalduvat kompensatsioonitoote koguses, mille suhtes tollivõlg on tekkinud, vastab:

a) sellist liiki kompensatsioonitoote väärtusele protsendina kõikide kompensatsioonitoodete üldkogusest, sõltumata asjaolust, kas tollivõlg on tekkinud või mitte; ja

b) nende kompensatsioonitoodete, mille suhtes tollivõlg on tekkinud, väärtusele protsendina sama liiki kompensatsioonitoodete üldkogusest.

Iga väärtusmeetodite kohaldamisel kasutatava kompensatsioonitoote väärtus on selle viimane tehasehind ühenduses või identsete või samalaadsete toodete viimane müügihind ühenduses, tingimusel et seda ei ole mõjutanud ostja ja müüja vaheline seotus.

4. Kui väärtust ei ole võimalik lõike 3 kohaselt kindlaks määrata, tehakse seda mõne muu otstarbeka meetodi abil.







5. alajagu

Tasandusintress

Artikkel 519

1. Kui tollivõlg tekib seestöötlemise või ajutise impordi protseduuril olevate kompensatsioonitoodete või importkauba suhtes, tuleb tasandusintressi tasuda kõnealuse ajavahemiku imporditollimaksude summa alusel.

2. Kohaldatakse Euroopa Keskpanga kuuväljaande statistilises lisas avaldatud rahaturgude kolme kuu intressimäärasid.

Kohaldatav määr on määr, mida kohaldatakse kaks kuud enne seda kuud, mille jooksul tollivõlg tekkis, selle liikmesriigi suhtes, kus loas sätestatud esimene toiming või kasutamine toimus või oleks pidanud toimuma.

3. Intress arvutatakse iga kuu, alates selle kuu esimesest päevast, mis järgneb kuule, mille jooksul importkauba suhtes, mille suhtes tollivõlg tekkis, esimest korda protseduuri rakendati. Ajavahemik lõpeb selle kuu viimasel päeval, mille jooksul tollivõlg tekkis.

Kui küsimus on seestöötlemises (tagasimaksesüsteem) ja vabasse ringlusse lubamist taotletakse seadustiku artikli 128 lõike 4 alusel, algab ajavahemik selle kuu esimesest päevast, mis järgneb kuule, mille jooksul imporditollimaksud tagasi maksti või neid vähendati.

4. Lõikeid 1, 2 ja 3 ei kohaldata järgmistel juhtudel:

a) kui arvesse võetav ajavahemik on lühem kui üks kuu;

b) kui kohaldatava tasandusintressi määr ei ületa 20 eurot iga tekkinud tollivõla kohta;

c) kui tekib tollivõlg, mis võimaldab kohaldada tariifset sooduskohtlemist ühenduse ja kolmanda riigi vahelise kokkuleppe alusel, mis käsitleb sellesse riiki importimist;

d) kui hävitamise tagajärjel tekkinud jäätmed ja jäägid lubatakse vabasse ringlusse;

e) kui lisas 75 nimetatud teisesed kompensatsioonitooted lubatakse vabasse ringlusse, tingimusel et need on võrdelised põhiliste kompensatsioonitoodete eksporditud kogustega;

f) kui tollivõlg tekib seadustiku artikli 128 lõike 4 alusel taotletud vabasse ringlusse lubamise tulemusena, kui kõnealustelt toodetelt maksmisele kuuluvaid imporditollimakse pole tegelikult tagasi makstud või vähendatud;

g) kui loa omanik taotleb vabasse ringlusse lubamist ja esitab tõendid, et teatavad asjaolud, mis ei tulene tema hooletusest või pettusest, teevad reeksporditoimingud võimatuks või ebamajanduslikuks tingimustel, mida ta oli loa taotlemisel ette näinud ja piisavalt põhjendanud;

h) sel määral, kui on tekkinud tollivõlaga seoses on tagatis esitatud sularahasissemaksena;

i) kui tollivõlg tekib kooskõlas seadustiku artikli 201 lõike 1 punktiga b või käesoleva määruse artiklite 556-561, 563, 565, 568, artikli 573 punkti b ja artikli 576 alusel ajutise impordi protseduuril oleva kauba vabasse ringlusse lubamise tagajärjel.

5. Selliste seestöötlemise toimingute puhul, mille importkauba ja/või kompensatsioonitoodete arv muudab lõigete 2 ja 3 kohaldamise ebaökonoomseks, võib toll asjaomase isiku taotluse korral lubada tasandusintressi arvutamisel kasutada samalaadseid tulemusi andvaid lihtsustatud meetodeid.







6. alajagu

Protseduuri lõpetamine

Artikkel 520

1. Kui imporditud või ajutiselt eksporditud kaup suunatakse protseduurile kahe või enama deklaratsiooni, kuid ühe loa alusel:

— loetakse peatamismenetluse puhul, et kaubale või toodetele uue tollikäitlusviisi määramine lõpetab protseduuri kõnealusel protseduuril oleva importkauba puhul,

— loetakse seestöötlemise (tagasimaksesüsteem) või välistöötlemise protseduuri puhul, et kompensatsioonitooted on saadud varaseima deklaratsiooni alusel kõnealusel protseduuril olevast imporditud või ajutiselt eksporditud kaubast.

Esimese lõigu kohaldamine ei tohi kaasa tuua põhjendamatuid imporditollimaksusoodustusi.

Loa omanik võib taotleda protseduuri lõpetamist seoses konkreetse imporditud või ajutiselt eksporditud kaubaga.

2. Kui protseduuril olev kaup on pandud kokku muu kaubaga ja see hävib täielikult või saab pöördumatult kahjustada, võib toll aktsepteerida loa omaniku esitatud tõendeid, kus on nimetatud protseduuril oleva hävinenud või kahjustatud kauba tegelik kogus. Kui loa omanikul ei ole võimalik selliseid tõendeid esitada, tehakse hävinud või kadunud kauba kogus kindlaks hävimise või kadumise toimumise ajal protseduuril olnud sama liiki kauba proportsiooni alusel.

Artikkel 521

1. Hiljemalt protseduuri lõpetamise tähtajaks, sõltumata sellest, kas kasutatakse seadustiku artikli 118 lõike 2 teise lõigu kohast summeerimist:

— esitatakse seestöötlemise (peatamismenetlus) või tollikontrolli all töötlemise puhul protseduuri kokkuvõte järelevalveasutusele 30 päeva jooksul,

— esitatakse seestöötlemise (tagasimaksesüsteem) puhul tollimaksude tagasimaksmise või vähendamise nõue järelevalveasutusele kuue kuu jooksul.

Kui olukord seda nõuab, võib toll tähtaega pikendada ka pärast selle möödumist.

2. Kokkuvõte või nõue peab sisaldama järgmisi andmeid, kui järelevalveasutus ei ole teisiti otsustanud:

a) loa andmed;

b) iga sellise importkauba liigi, mille suhtes nõutakse protseduuri lõpetamist või tollimaksude tagasimaksmist või vähendamist, või kolmnurkliikumise süsteemi raames protseduuril oleva importkauba kogus;

c) importkauba CN-kood;

d) importkauba suhtes kohaldatavate imporditollimaksude määr ja vajaduse korral nende tolliväärtus;

e) importkauba protseduurile suunamise deklaratsioonide andmed;

f) kompensatsiooni- või töödeldud toodete või muutmata kujul kauba liik ja kogus ning neile määratud tollikäitlusviis, sealhulgas vastavate deklaratsioonide, muude tollidokumentide või mis tahes muude protseduuri lõpetamist ja selle tähtaegu käsitlevate dokumentide andmed;

g) kompensatsiooni- või töödeldud toodete väärtus, kui protseduuri lõpetamiseks kasutatakse väärtusmeetodit;

h) tulemimäär;

i) tasumisele või tagasimaksmisele kuuluvate imporditollimaksude summa ja vajaduse korral mis tahes tasumisele kuuluv tasandusintress. Kui kõnealune summa on seotud artikli 546 kohaldamisega, tuleb seda mainida;

j) tollikontrolli all töötlemise puhul töödeldud toodete CN-kood ja tolliväärtuse määramiseks vajalikud andmed.

3. Järelevalveasutus võib koostada protseduuri kokkuvõtte.







7. jagu

Halduskoostöö

Artikkel 522

Tolliasutused edastavad komisjonile lisas 70 sätestatud juhtudel, tähtajaks ja vormis järgmise teabe:

a) seoses seestöötlemise ja tollikontrolli all töötlemisega: i) väljaantud load; ii) taotlused, mis on tagasi lükatud, või load, mis on tühistatud või kehtetuks tunnistatud täitmata majanduslike tingimuste tõttu;

b) seoses välistöötlemisega: i) seadustiku artikli 147 lõike 2 kohaselt väljaantud load; ii) taotlused, mis on tagasi lükatud, või load, mis on tühistatud või kehtetuks tunnistatud täitmata majanduslike tingimuste tõttu.

Komisjon teeb need andmed tolliasutustele kättesaadavaks.

Artikkel 523

Et teha asjakohane teave teistele rakendamises osalevatele tolliasutustele kättesaadavaks, võib asjaomase isiku taotluse korral või tolliasutuste algatusel välja anda lisas 71 ettenähtud teabelehed, kui tolliasutused ei ole otsustanud kasutada muid teabevahetusviise:

a) tolliladustamise puhul teabeleht INF 8, et edastada kauba suhtes enne tavalisi käitlemistoiminguid tekkinud tollivõla arvutamiseks vajalikke andmeid;

b) seestöötlemise puhul: i) teabeleht INF 1, et edastada tollimaksu summasid, tasandusintressi, tagatist ja kaubanduspoliitilisi meetmeid käsitlevat teavet; ii) teabeleht INF 9, et edastada teavet, mis käsitleb kompensatsioonitoodetele mõne muu tollikäitlusviisi määramist kolmnurkliikumise raames; iii) teabeleht INF 5, et edastada kolmnurkliikumise raames toimuvat eelnevat eksporti käsitlevat teavet, eesmärgiga saada importkauba suhtes tollimaksuvabastus; iv) teabeleht INF 7 sellise teabe edastamiseks, mis võimaldab tagasimaksesüsteemi alusel tollimakse tagasi maksta või vähendada;

c) ajutise impordi puhul teabeleht INF 6, et edastada tollimaksusummade arvutamiseks vajalikke andmeid tollivõla või juba maksustatud veetavale kaubale kohaldatavate tollimaksusummade kohta;

d) välistöötlemise puhul teabeleht INF 2, et edastada kolmnurkliikumise raames ajutiselt eksporditavat kaupa käsitlevat teavet, eesmärgiga saada kompensatsioonitoodete suhtes tollimaksudest täielik või osaline vabastus.







2. PEATÜKK

Tolliladustamine







1. jagu

Üldsätted

Artikkel 524

Käesolevas peatükis ja seoses põllumajandustoodetega tähendab “eelfinantseeritud kaup” ühenduse kaupa, mis on ettenähtud eksportimiseks muutmata seisundis ja mille suhtes tuleb enne kauba eksportimist tasuda eksporditoetusega võrdne summa, kui selline tasumine on sätestatud nõukogu määruses (EMÜ) nr 565/80 ( 6 ).

Artikkel 525

1. Avaliku tollilao puhul kohaldatakse järgmist liigitust:

a) A-tüüpi ladu, kui vastutus lasub laopidajal;

b) B-tüüpi ladu, kui vastutus lasub ladustajal;

c) F-tüüpi ladu, kui ladu peab toll.

2. Eratollilao puhul, kui vastutus lasub laopidajal, kes on samaaegselt ka ladustaja, kuid mitte tingimata kauba omanik, kohaldatakse järgmist liigitust:

a) D-tüüpi ladu, kui vabasse ringlusse lubamiseks kasutatakse kohapeal toimuvat tollivormistust ja selle aluseks võib olla kauba laad, tolliväärtus ja kogus, mida tuleb arvesse võtta kauba protseduurile suunamise ajal;

b) E-tüüpi ladu, kui rakendatakse protseduuri, kuigi kaupa ei pruugi ladustada tollilaoks määratud kohas;

c) C-tüüpi ladu, kui ei kohaldata kumbagi punktides a ja b nimetatud eriolukorda.

3. E-tüüpi ladu käsitlevas loas võib ette näha, et rakendatakse D-tüüpi lao suhtes kehtivaid protseduure.







2. jagu

Loa andmist käsitlevad lisatingimused

Artikkel 526

1. Loa andmisel nimetab toll need ruumid või muud kohad, mis on A-, B-, C- või D-tüüpi tollilaona heaks kiidetud. Toll võib ka ajutise ladustamise rajatised kõnealuse tollilaona heaks kiita või pidada neid F-tüüpi laona.

2. Ühte kohta ei või üheaegselt määrata enamaks kui üheks tollilaoks.

3. Kui kaup võib kujutada endast ohtu või tõenäoliselt rikkuda muud kaupa või on erirajatiste kasutamist vaja muudel põhjustel, võib loas täpsustada, et kaupa võib ladustada ainult selle vastuvõtmiseks spetsiaalselt varustatud kohas.

4. A-, C-, D- ja E-tüüpi lao võib heaks kiita komisjoni määruse (EÜ) nr 800/99 ( 7 ) artiklis 40 nimetatud pardavarulaona.

5. Ühtse loa võib anda ainult eratollilao puhul.

Artikkel 527

1. Loa võib anda ainult juhul, kui kauba suhtes kavandatavad tavalised käitlemistoimingud, seestöötlemine või töötlemine tollikontrolli all ei ole ladustamisega võrreldes ülekaalus.

2. Luba ei anta, kui tolliladu või ladustamisrajatisi kasutatakse jaemüügi eesmärgil.

Loa võib siiski anda, kui kaup on jaemüügil imporditollimaksudest vabastamisega:

a) kolmandatesse riikidesse suunduvatele reisijatele;

b) diplomaatiliste või konsulaarkokkulepete alusel;

c) rahvusvaheliste organisatsioonide liikmetele või NATO relvajõududele.

3. Kui toll kontrollib seadustiku artikli 86 teist taanet kohaldades, kas tolliladustamisprotseduuri halduskulud vastavad majanduslikele vajadustele, võtab ta muu hulgas arvesse tollilao tüüpi ja selles rakendatavaid protseduure.







3. jagu

Laoarvestus

Artikkel 528

1. A-, C-, D- ja E-tüüpi tolliladude puhul on isik, kes on määratud laoarvestust pidama, laopidaja.

2. F-tüüpi tollilao puhul peab ladu pidav tolliasutus laoarvestuse asemel tolliarvestust.

3. B-tüüpi tolllao puhul säilitab järelevalveasutus laoarvestuse asemel protseduurile suunamise deklaratsioone.

Artikkel 529

1. Laoarvestusest peab igal ajal nähtuma tolliladustamisprotseduuril oleva kauba laoseis. Tolli poolt ettenähtud ajal esitab laopidaja järelevalveasutusele kõnealuse kauba nimekirja.

2. Kui kohaldatakse seadustiku artikli 112 lõiget 2, peab laoarvestusest nähtuma kauba tolliväärtus enne kaubaga tehtavaid tavalisi käitlemistoiminguid.

3. Laoarvestus peab sisaldama teavet kauba ajutise väljaviimise või koosladustamise kohta vastavalt artikli 534 lõikele 2.

Artikkel 530

1. Kui kauba suhtes rakendatakse protseduuri E-tüüpi laos, tehakse laoarvestuskanne, kui kaup laopidaja ladustamisrajatistesse saabub.

2. Kui tolliladu kasutatakse ka ajutise ladustamise rajatisena, tehakse laoarvestuskanne, kui protseduurile suunamise deklaratsioon on aktsepteeritud.

3. Protseduuri lõpetamisega seotud laoarvestuskanne tehakse hiljemalt siis, kui kaup tollilaost või laopidaja ladustamisrajatistest välja viiakse.







4. jagu

Muud protseduuri toimimist käsitlevad sätted

Artikkel 531

Ühendusevälise kauba suhtes võib teha lisas 72 loetletud tavalisi käitlemistoiminguid.

Artikkel 532

Kauba võib tollilaost ajutiselt välja viia maksimaalselt kolmeks kuuks. Kui olukord seda nõuab, võib kõnealust tähtaega pikendada.

Artikkel 533

Taotlus tavaliste käitlemistoimingute või kauba tollilaost ajutiselt väljaviimise lubamiseks esitatakse järelevalveasutusele kirjalikult iga juhtumi korral eraldi. Taotlus peab sisaldama kõiki protseduuri rakendamiseks vajalikke andmeid.

Sellise loa võib anda tolliladustamisprotseduuri rakendamise loa osana. Sellisel juhul teatatakse järelevalveasutusele tema poolt kindlaksmääratud viisil, et selline toiming tehakse või kaup viiakse ajutiselt tollilaost välja.

Artikkel 534

1. Kui ühenduse kaupa ladustatakse tollilaos või tolliladustamisprotseduuril oleva kauba puhul kasutatavates ladustamisrajatistes, võib ette näha konkreetsed meetodid sellise kauba identifitseerimiseks, eesmärgiga eelkõige eristada seda tolliladustamisprotseduuril olevast kaubast.

2. Toll võib lubada koosladustamist, kui iga kaubaliigi tollistaatust ei ole igal ajal võimalik identifitseerida. Selline võimalus ei kehti eelfinantseeritud kauba suhtes.

Koosladustatud kaubal on sama kaheksakohaline CN-kood, kaubanduslik kvaliteet ja tehnilised näitajad.

3. Koosladustatud kaupa ja erakorralistel asjaoludel ka lõike 2 teises lõigus sätestatud tingimustele vastavat identifitseeritavat kaupa võib selle tollikäitlusviisile deklareerimiseks käsitada kas ühenduse kaubana või ühendusevälise kaubana.

Esimese lõigu kohaldamine ei tohi siiski kaasa tuua olukorda, kus teatav tollistaatus määratakse kaubakogusele, mis on suurem kui kogus, millel tegelikult kõnealune staatus on, ja mida ladustatakse tollilaos või ladustamisrajatistes ajal, kui tollikäitlusviisile deklareeritud kaupa sealt välja viiakse.

Artikkel 535

1. Kui seestöötlemise või tollikontrolli all töötlemise toiminguid tehakse tollilaos või ladustamisrajatistes, kohaldatakse nendel protseduuridel oleva kauba suhtes artiklit 534 mutatis mutandis.

Kui need toimingud on seotud seestöötlemisega, kasutamata sealjuures ekvivalentkaupa, või tollikontrolli all töötlemisega, ei kohaldata artikli 534 koosladustamist käsitlevaid sätteid ühenduse kauba suhtes.

2. Laoarvestuskanded võimaldavad tollil jälgida igal ajal kõikide protseduuridel olevate kaupade või toodete täpset olukorda.







3. PEATÜKK

Seestöötlemine







1. jagu

Üldsätted

Artikkel 536

Käesolevas peatükis kasutatakse järgmisi mõisteid:

a) eelnev eksport– süsteem, kus ekvivalentkaubast saadud kompensatsioonitooted tuleb eksportida enne importkauba protseduurile suunamist, kasutades peatamissüsteemi;

b) tööettevõtt– otse või kaudselt loa omaniku käsutusse antud importkauba mis tahes töötlemine kooskõlas kolmandas riigis asuva tööde tellija poolt antud töötlemistoimingute kirjeldusega ja tema nimel, mille eest üldjuhul tasutakse ainult töötlemiskulud.







2. jagu

Loa andmist käsitlevad lisatingimused

Artikkel 537

Luba antakse ainult juhul, kui taotleja kavatseb põhilisi kompensatsioonitooteid reeksportida või eksportida.

Artikkel 538

Loa võib anda ka seadustiku artikli 114 lõike 2 punkti c neljandas taandes nimetatud kaupade puhul, välja arvatud:

a) muud kütused ja energiaallikad peale nende, mida vajatakse kompensatsioonitoodete kontrollimiseks või parandamist vajava importkauba defektide avastamiseks;

b) muud määrdeained peale nende, mida vajatakse kompensatsioonitoodete kontrollimiseks, reguleerimiseks või viimistlemiseks;

c) seadmed ja tööriistad.

Artikkel 539

1. Majanduslikud tingimused loetakse täidetuks, välja arvatud juhul, kui taotlus on seotud lisas 73 nimetatud importkaubaga.

2. Majanduslikud tingimused loetakse siiski täidetuks ka lisas 73 nimetatud importkaubaga seotud taotluste puhul, kui:

a) taotlus on seotud: i) mittekaubanduslikku laadi kaubaga tehtavate toimingutega, ii) töövõtulepinguga, iii) selliste kompensatsioonitoodete töötlemisega, mis on juba saadud töötlemise teel eelneva loa alusel, mis on antud pärast majanduslike tingimuste kontrollimist, iv) artiklis 531 nimetatud tavaliste käitlemistoimingutega, v) parandamisega, vi) CN-koodi 1001 10 00 alla kuuluva kõva nisu töötlemisega CN-koodide 1902 11 00 ja 1902 19 alla kuuluvate makarontoodete tootmiseks; või

b) iga kaheksakohalise CN-koodi alla kuuluva importkauba kogumaksumus taotleja ja kalendriaasta kohta ei ületa 150 000 eurot; või

c) nõukogu määruse (EÜ) nr 3448/93 ( 8 ) artikli 11 kohaselt on tegemist lisa 73 A osas nimetatud importkaubaga ja taotleja esitab pädeva asutuse väljaantud dokumendi, mis lubab kõnealuse kauba suhtes protseduuri rakendada tarnebilansi alusel määratud koguste piires.

Artikkel 540

Loas tuleb täpsustada kompensatsioonitoodetes sisalduva importkauba identifitseerimisvahendid ja -meetodid ning näha ette nõuetekohane kord toiminguteks, mille puhul kasutatakse ekvivalentkaupa.

Selliste identifitseerimismeetodite või tingimuste hulka võib kuuluda ka arvestuse läbivaatamine.







3. jagu

Protseduuri toimimist käsitlevad sätted

Artikkel 541

1. Loas tuleb täpsustada, kas ja millistel tingimustel võib töötlemistoimingutes kasutada seadustiku artikli 114 lõike 2 punktis e nimetatud ekvivalentkaupa, millel on importkaubaga sama kaheksakohaline CN-kood, kaubanduslik kvaliteet ja tehnilised näitajad.

2. Ekvivalentkaup võib olla kõrgema töötlusastmega kui importkaup, tingimusel et oluline osa ekvivalentkauba töötlemisest toimub loa omaniku ettevõttes või ettevõttes, kus töötlemine toimub loa omaniku nimel, välja arvatud erandjuhtudel.

3. Lisas 74 ettenähtud erisätteid kohaldatakse kõnealuses lisas nimetatud kauba suhtes.

Artikkel 542

1. Loas täpsustatakse protseduuri lõpetamise tähtaeg. Kui olukord seda nõuab, võib kõnealust tähtaega pikendada ka pärast selle möödumist.

2. Kui kõikide protseduuril olevate kaupade puhul lõpeb protseduuri lõpetamise tähtaeg konkreetsel kuupäeval, võib loas ette näha, et protseduuri lõpetamise tähtaega pikendatakse automaatselt kõikide sellel kuupäeval veel protseduuril olevate kaupade puhul. Toll võib siiski nõuda, et sellistele kaupadele määrataks uus tollikäitlusviis nende poolt määratud tähtaja jooksul.

3. Sõltumata sellest, kas kasutatakse summeerimist või kohaldatakse lõiget 2, ei tohi protseduuri lõpetamise tähtaeg järgmiste kompensatsioonitoodete või muutmata kujul kaupade puhul ületada:

a) nelja kuud määruse (EÜ) nr 1255/1999 artiklis 1 nimetatud piima ja piimatoodete puhul;

b) kaht kuud koondnomenklatuuri 1. grupis nimetatud loomade tapmise puhul ilma nuumamiseta;

c) kolme kuud CN-koodide 0104 ja 0105alla kuuluvate loomade nuumamise puhul (sealhulgas vajaduse korral tapmine);

d) kuut kuud koondnomenklatuuri 1. grupis nimetatud muude loomade nuumamise puhul (sealhulgas vajaduse korral tapmine);

e) kuut kuud liha töötlemise puhul;

f) kuut kuud muude põllumajandustoodete töötlemise puhul, mis annavad õiguse määruse (EMÜ) nr 565/80 artiklis 1 nimetatud eksporditoetuste ettemaksmisele ja mis on töödeldud sama määruse artikli 2 punktides b või c nimetatud toodeteks või kaupadeks.

Kui tehakse järjestikuseid töötlemistoiminguid või kui see on vajalik erandlike asjaolude tõttu, võib neid tähtaegu taotluse korral pikendada, kuid tähtaja kogupikkus ei tohi ületada kahtteist kuud.

Artikkel 543

1. Eelneva eksportimise puhul täpsustatakse loas tähtaeg, mille jooksul ühenduseväline kaup tuleb sellele protseduurile deklareerida, võttes arvesse kauba hankimiseks ja selle ühendusse vedamiseks vajalikku aega.

2. Lõikes 1 nimetatud tähtaeg ei tohi ületada:

a) kolme kuud ühise turukorralduse alla kuuluva kauba puhul;

b) kuut kuud kõikide teiste kaupade puhul.

Kuuekuulist tähtaega võib siiski pikendada, kui loa omanik esitab põhjendatud taotluse, tingimusel et kogu tähtaeg ei ole pikem kui kaksteist kuud. Kui olukord seda nõuab, võib luba pikendada isegi siis, kui algne tähtaeg on juba möödunud.

Artikkel 544

Protseduuri lõpetamisel või imporditollimaksude tagasimaksmise nõudmisel käsitatakse reeksportimise või eksportimisena:

a) kompensatsioonitoodete üleandmist isikutele, kelle suhtes kohaldatakse imporditollimaksudest vabastamist vastavalt 18. aprilli 1961. aasta diplomaatiliste suhete Viini konventsioonile, 24. aprilli 1963. aasta konsulaarsuhete Viini konventsioonile või 16. detsembri 1969. aasta erimissioonide New Yorgi konventsioonile;

b) kompensatsioonitoodete üleandmist liikmesriigi territooriumil baseeruvatele kolmandate riikide relvajõududele, kui kõnealune liikmesriik annab imporditollimaksudest erivabaduse vastavalt määruse (EMÜ) nr 918/83 artiklile 136;

c) tsiviilõhusõidukite üleandmist; järelevalveasutus lubab protseduuri lõpetada, kui importkaupa on esimest korda kasutatud tsiviilõhusõidukite või nende osade tootmiseks, remondiks, kohandamiseks või ümberehitamiseks, tingimusel et loa omaniku arvestuse alusel on võimalik kontrollida, et kõnealust protseduuri rakendatakse nõuetekohaselt;

d) kosmoselaevade ja nende seadmete üleandmist; järelevalveasutus lubab protseduuri lõpetada, kui importkaupa on esimest korda kasutatud satelliitide, nende kanderakettide ja maajaamade seadmete ning nende süsteemide lahutamatuks osaks olevate osade tootmiseks, remondiks, kohandamiseks või ümberehitamiseks, tingimusel et loa omaniku arvestuse alusel on võimalik kontrollida, et kõnealust protseduuri rakendatakse nõuetekohaselt;

e) selliste teiseste kompensatsioonitoodete kõrvaldamist vastavalt asjakohastele sätetele, mille hävitamine tollijärelevalve all on keskkonnakaitselistel põhjustel keelatud; selleks peab loa omanik tõendama, et protseduuri lõpetamine vastavalt kehtivatele eeskirjadele on kas võimatu või ebamajanduslik.







4. jagu

Peatamismenetluse toimimist käsitlevad sätted

Artikkel 545

1. Ekvivalentkauba kasutamisel seadustiku artikli 115 kohasteks töötlemistoiminguteks ei ole vaja täita kauba suhtes protseduurile suunamise formaalsusi.

2. Ekvivalentkaup ja sellest toodetud kompensatsioonitooted muutuvad ühendusevälisteks toodeteks ja importkaup ühenduse kaubaks, kui protseduuri lõpetamise deklaratsioon on aktsepteeritud.

Kui importkaup on turule viidud enne protseduuri lõpetamist, muutub selle staatus selle turuleviimise ajal. Erandjuhtudel, kui eeldatakse, et kaup ei ole kõnealusel ajahetkel kohal, võib toll loa omaniku taotluse korral lubada, et ekvivalentkaup on kohal tolli määratud hilisemal ajal mõistliku tähtaja jooksul.

3. Eelneva ekspordi puhul:

— kompensatsioonitoodetest saab ühendusväline kaup, kui ekspordideklaratsioon aktsepteeritakse, tingimusel et imporditav kaup suunatakse sellele protseduurile,

— importkaubast saab ühenduse kaup, kui see suunatakse sellele protseduurile.

Artikkel 546

Loas täpsustatakse, kas kompensatsioonitooted või muutmata kujul kauba võib lubada vabasse ringlusse ilma tollideklaratsioonita, ilma et see piiraks keelavate või piiravate meetmete kohaldamist. Sellisel juhul loetakse kaup vabasse ringlusse lubatuks, kui sellele ei ole protseduuri lõpetamise tähtaja möödudes tollikäitlusviisi määratud.

Seadustiku artikli 218 lõike 1 esimese lõigu kohaldamisel loetakse, et vabasse ringlusse lubamise deklaratsioon on esitatud ja aktsepteeritud ning luba on antud protseduuri kokkuvõtte esitamise ajal.

Tooted ja kaup muutuvad ühenduse kaubaks nende turuleviimise ajal.

Artikkel 547

Kompensatsioonitoodete vabasse ringlusse lubamise puhul käsitlevad deklaratsiooni lahtrid 15, 16,34, 41 ja 42 importkaupa. Teise võimalusena võib asjakohast teavet esitada ka teabelehe INF 1 või mõne muu deklaratsioonile lisatud dokumendi abil.

Artikkel 548

1. Nimekiri kompensatsioonitoodetest, mille eest tuleb tasuda nende suhtes kohaldatavad imporditollimaksud vastavalt seadustiku artikli 122 punktile a, on toodud lisas 75.

2. Kui kompensatsioonitooted, mida ei ole lõikes 1 nimetatud nimekirjas mainitud, hävitatakse, käsitatakse neid reeksporditutena.

Artikkel 549

1. Kui kompensatsioonitoodete või muutmata kujul kauba suhtes rakendatakse üht peatamismenetlustest või paigutatakse need artiklis 799 nimetatud I kontrollitüübile vastavasse vabatsooni või vabalattu või artiklis 799 nimetatud II kontrollitüübile vastavasse vabatsooni protseduuri lõpetamiseks, sisaldavad kõnealuse tollikäitlusviisi puhul kasutatavad dokumendid või arvestus või neid asendavad dokumendid üht järgmistest märkustest:

— Mercancías PA/S,

— AF/S-varer,

— AV/S-Waren,

— Εμπορεύματα ET/A,

— IP/S goods,

— Marchandises PA/S,

— Merci PA/S,

— AV/S-goederen,

— Mercadorias AA/S,

— SJ/S-tavaroita,

— AF/S-varor.

2. Kui protseduuril oleva importkauba suhtes kohaldatakse kaubanduspoliitilisi erimeetmeid ka siis, kui muutmata kujul või kompensatsioonitoodete vormis kauba suhtes rakendatakse üht peatamismenetlustest või need artiklis 799 nimetatud I kontrollitüübile vastavasse vabatsooni või vabalattu või artiklis 799 nimetatud II kontrollitüübile vastavasse vabatsooni paigutatakse, asendatakse lõikes 1 nimetatud märkus ühega järgmistest:

— Política comercial,

— Handelspolitik,

— Handelspolitik,

— Εμπορική πολιτική,

— Commercial policy,

— Politique commerciale,

— Politica commerciale,

— Handelspolitiek,

— Politica comercial,

— Kauppapolitiikka,

— Handelspolitik.







5. jagu

Tagasimaksesüsteemi toimimist käsitlevad sätted

Artikkel 550

Kui tagasimaksesüsteemi alla kuuluvale kaubale määratakse artikli 549 lõikes 1 nimetatud tollikäitlusviis, asendatakse kõnealuses sättes nõutav märkus ühega järgmistest:

— Mercancías PA/R,

— AF/T-varer,

— AV/R-Waren,

— Εμπορεύματα ET/E,

— IP/D goods,

— Marchandises PA/R,

— Merci PA/R,

— AV/T-goederen,

— Mercadorias AA/D,

— SJ/T-tavaroita,

— AF/R-varor.







4. PEATÜKK

Töötlemine tollikontrolli all

Artikkel 551

1. Tollikontrolli all töötlemise protseduuri rakendatakse sellise kauba suhtes, mille töötlemise käigus saadakse tooted, mille suhtes kohaldatakse väiksemaid imporditollimaksusummasid kui need, mida kohaldatakse importkauba suhtes.

Protseduuri rakendatakse ka sellise kauba suhtes, mis peab läbima toimingud, et tagada selle vastavus vabasse ringlusse lubamise tehnilistele nõuetele.

2. Artikli 542 lõikeid 1 ja 2 kohaldatakse mutatis mutandis.

3. Vabasse ringlusse deklareeritud töödeldud toodete tolliväärtuse määramiseks võib deklarant valida ühe seadustiku artikli 30 lõike 2 punktides a, b või c nimetatud meetoditest või lisada töötlemiskulud importkauba tolliväärtusele.

Artikkel 552

1. Lisa 76 A osas nimetatud kaubaliikide ja toimingute puhul loetakse majanduslikud tingimused täidetuks.

Muude kaubaliikide ja toimingute puhul tuleb majanduslikke tingimusi kontrollida.

2. Lisa 76 B osas nimetatud kaubaliikide ja toimingute puhul, mida ei ole nimetatud A osas, kontrollib majanduslikke tingimusi komitee. Kohaldatakse artikli 504 lõikeid 3 ja 4.







5. PEATÜKK

Ajutine import







1. jagu

Üldsätted

Artikkel 553

1. Protseduuril olevatest loomadest sündinud loomi käsitatakse ühendusevälise kaubana ja kõnealusel protseduuril olevatena, välja arvatud juhul, kui nende kaubanduslik väärtus on tühine.

2. Toll tagab, et kogu tähtaeg, mille jooksul kaup samal eesmärgil ja sama loa omaniku vastutusel protseduuril on, ei ületa 24 kuud, isegi kui protseduur lõpetati mõne muu peatamismenetluse kohaldamisega ja seejärel suunati kaup uuesti ajutise impordi protseduurile.

Loa omaniku taotluse korral võib toll seda tähtaega siiski pikendada selle tähtaja võrra, mille jooksul kaupa ei kasutata, vastavalt nende poolt ettenähtud tingimustele.

3. Seadustiku artikli 140 lõike 3 kohaldamisel tähendab erandlik olukord sellist olukorda, mille tagajärjel tuleb kaupa kasutada pikema aja jooksul, et täita ajutise impordi toimingu eesmärk.

4. Protseduuril olev kaup peab jääma samasse seisundisse.

Lubatud on parandus ja hooldus, sealhulgas ülevaatus ja kohandamine või meetmed kauba säilitamiseks või selle protseduuril kasutamise tehniliste nõuete täitmise tagamiseks.

Artikkel 554

Luba ajutiseks impordiks täieliku imporditollimaksudest vabastamisega, edaspidi “täielik imporditollimaksudest vabastamine”, antakse ainult kooskõlas artiklitega 555-578.

Luba ajutiseks impordiks osalise imporditollimaksudest vabastamisega ei anta äratarvitatavale kaubale.







2. jagu

Täieliku imporditollimaksudest vabastamise tingimused







1. alajagu

Transpordivahendid

Artikkel 555

1. Käesolevas alajaos kasutatakse järgmisi mõisteid:

a) kasutamine ärilisel eesmärgil — transpordivahendite kasutamine isikute või kauba veoks tasu eest või ettevõtte majandustegevuse raames;

b) isiklik kasutamine — transpordivahendite muu kui äriline kasutamine;

c) siseliiklus — isikute vedu, kelle vedamine algab ja lõpeb ühenduse territooriumil, ning kauba vedu, mis laaditakse peale ja maha ühenduse territooriumil.

2. Transpordivahendite alla kuuluvad ka nende juurde kuuluvad tavalised varuosad, manused ja seadmed.

Artikkel 556

Täielik imporditollimaksudest vabastus antakse kaubaalustele.

Protseduur lõpetatakse ka juhul, kui sama liiki ja põhiliselt sama väärtusega kaubaaluseid eksporditakse või reeksporditakse.

Artikkel 557

1. Täielik imporditollimaksudest vabastus antakse konteineritele, millel on sobivas ja selgesti nähtavas kohas järgmised püsimärgistatud andmed:

a) omaniku või protseduuri kasutaja andmed, milleks võivad olla tema täisnimi või kindlakskujunenud eraldustunnus, välja arvatud sümbolid, nagu embleem või lipp;

b) omaniku või protseduuri kasutaja antud konteineri identifitseerimistähised ja -numbrid, välja arvatud kombineeritud raudtee- ja maanteevedudel kasutatavate vahetatavate osade puhul; konteineri omakaal koos konteineriga püsivalt ühendatud seadmetega;

c) välja arvatud õhuvedudel kasutatavate konteinerite puhul, konteineri omaniku asukohariik, mille võib märkida täisnimena või rahvusvahelistes standardites ISO 3166 või 6346 ettenähtud kahetähelise riigikoodina või täheühendina, mida kasutatakse rahvusvahelises maanteeliikluses mootorsõidukite registreerimisriigi tähistamiseks, või kombineeritud raudtee-maanteevedudel kasutatavate vahetatavate osade korral numbritena.

Kui loataotlus esitatakse kooskõlas artikli 497 lõike 3 punkti c esimese lõiguga, jälgib konteinereid ühenduse tolliterritooriumil esindatud isik, kes võib igal ajal edastada teavet nende asukoha ning andmeid protseduurile suunamise ja protseduuri lõpetamise kohta.

2. Konteinereid võib enne nende reeksportimist kasutada siseliikluses. Siiski võib konteinereid nende igakordse liikmesriigis oleku ajal kasutada ainult üks kord sellise kauba veoks, mis on peale laaditud selle liikmesriigi territooriumil ja mis on ette nähtud maha laadida sama liikmesriigi territooriumil, juhul kui muidu läbiksid konteinerid selle territooriumi tühjalt.

3. Rahvusvahelistel vedudel puuli raames kasutatavate konteinerite suhtes kohaldatava tollikäitluse 21. jaanuari 1994. aasta Genfi konventsiooni, heakskiidetud nõukogu otsusega 95/137/EÜ, ( 9 ) tingimuste kohaselt lubab toll protseduuri lõpetada, kui sama liiki või sama väärtusega konteinereid eksporditakse või reeksporditakse.

Artikkel 558

1. Täielik vabastus imporditollimaksudest antakse maantee-, raudtee-, õhu-, mere- ja siseveetranspordivahenditele, kui:

a) need on registrisse kantud väljaspool ühenduse tolliterritooriumi isiku nimel, kelle elu- või asukoht on väljaspool seda territooriumi; kui transpordivahend ei ole registrisse kantud, võib siiski eespool nimetatud tingimust lugeda täidetuks, kui transpordivahend kuulub isikule, kelle elu- või asukoht on väljaspool ühenduse tolliterritooriumi;

b) neid kasutab isik, kelle elu- või asukoht on väljaspool kõnealust territooriumi, ilma et see piiraks artiklite 559, 560 ja 561 kohaldamist, ja

c) ärilisel eesmärgil kasutamise puhul, välja arvatud raudteetranspordivahendid, kasutatakse neid üksnes selliseks veoks, mis algab või lõpeb väljaspool ühenduse tolliterritooriumi; neid võib siiski kasutada siseliikluses, kui transpordialastes, eelkõige vedude korraldamise õigust ja korda käsitlevates õigusaktides on nii ette nähtud.

2. Kui renditeenuseid osutav ettevõtja, kelle asukoht on ühenduse tolliterritooriumil, rendib lõikes 1 nimetatud transpordivahendid uuesti välja isikule, kelle asukoht on väljaspool seda territooriumi, tuleb need reeksportida kaheksa päeva jooksul alates lepingu jõustumisest.

Artikkel 559

Isikud, kelle elu- või asukoht on ühenduse tolliterritooriumil, võib täielikult imporditollimaksudest vabastada, kui:

a) raudteetranspordivahendid antakse sellise isiku käsutusse lepingu alusel, mille kohaselt igas raudteevõrgus võib kasutada teiste raudteevõrkude veeremeid nagu endale kuuluvaid;

b) haagis on haagitud ühenduse tolliterritooriumil registrisse kantud maanteetranspordivahendi külge;

c) transpordivahendeid kasutatakse hädaolukorras ja maksimaalselt viis päeva; või

d) transpordivahendeid kasutab renditeenuseid osutav ettevõtja, et neid maksimaalselt viie päeva jooksul reeksportida.

Artikkel 560

1. Füüsilised isikud, kelle elukoht on ühenduse tolliterritooriumil, vabastatakse imporditollimaksudest täielikult, kui nad kasutavad transpordivahendeid eraviisiliselt ja juhuti ning registri pidaja juhiste kohaselt, kusjuures kõnealune registri pidaja viibib kasutamise ajal tolliterritooriumil.

Sellised isikud vabastatakse imporditollimaksudest täielikult ka juhul, kui transpordivahend on renditud eraviisiliseks kasutamiseks kirjaliku lepingu alusel ja seda kasutatakse juhuti:

a) et pöörduda tagasi nende ühenduses olevasse elukohta;

b) et lahkuda ühendusest; või

c) kui asjaomased tolliasutused seda üldiselt lubavad.

2. Transpordivahend reeksporditakse või tagastatakse renditeenuseid osutavale ettevõtjale, kelle asukoht on ühenduse tolliterritooriumil:

a) lõike 1 punktis a nimetatud juhul viie päeva jooksul alates lepingu jõustumisest;

b) lõike 1 punktis c nimetatud juhul kaheksa päeva jooksul alates lepingu jõustumisest.

Lõike 1 punktis b nimetatud juhul reeksporditakse transpordivahend kahe päeva jooksul alates lepingu jõustumisest.

Artikkel 561

1. Täielik vabastus imporditollimaksudest antakse juhul, kui transpordivahend kavatsetakse selle reekspordiks ühenduse tolliterritooriumil ajutiselt registrisse kanda ühe järgmise isiku nimel:

a) isik, kelle elu- või asukoht on väljaspool seda territooriumi;

b) füüsiline isik, kelle elukoht on sellel territooriumil, kui asjaomane isik valmistub vahetama oma peamist elukohta väljaspool seda territooriumi asuva elukoha vastu.

Punktis b nimetatud juhul tuleb transpordivahend eksportida kolme kuu jooksul alates selle registrisse kandmisest.

2. Täielik imporditollimaksudest vabastus antakse juhul, kui transpordivahendit kasutab ärilisel eesmärgil või eraviisiliselt füüsiline isik, kelle elukoht on ühenduse tolliterritooriumil ja kes on transpordivahendi väljaspool seda territooriumi asuva omaniku teenistuses või muul viisil tema poolt volitatud.

Eraviisiline kasutamine peab olema töölepingus ette nähtud.

Toll võib piirata transpordivahendite ajutist importi vastavalt käesolevale sättele, juhul kui tegemist on süstemaatilise kasutamisega.

3. Täieliku imporditollimaksudest vabastuse võib anda erandjuhtudel, kui piiratud aja jooksul kasutavad transpordivahendeid ärilisel eesmärgil isikud, kelle elu- või asukoht on ühenduse tolliterritooriumil.

Artikkel 562

Ilma et see piiraks muude erisätete kohaldamist, on protseduuride lõpetamise tähtajad järgmised:

a) raudteetranspordivahendite puhul: 12 kuud;

b) ärilisel eesmärgil kasutatavate transpordivahendite puhul, välja arvatud raudteetransport: veo teostamiseks vajalik aeg;

c) maanteetranspordivahendite puhul, mida kasutavad eraviisiliselt: — üliõpilased: ajavahemik, mille jooksul üliõpilane viibib ühenduse tolliterritooriumil üksnes õpingute eesmärgil, — isikud, kes täidavad tähtajalist ülesannet: ajavahemik, mille jooksul selline isik viibib ühenduse tolliterritooriumil üksnes ülesande täitmise eesmärgil, — muudel juhtudel, sealhulgas ratsa- või veoloomade ning nende poolt veetavate sõidukite puhul: kuus kuud;

d) eraviisiliselt kasutatavate transpordivahendite puhul: kuus kuud;

e) eraviisiliselt kasutatavate mere- ja siseveetranspordivahendite puhul: 18 kuud.







2 alajagu.

Reisijate imporditavad isiklikud esemed ja sporditarbed; meremeeste ajaviitevahendid

Artikkel 563

Täielik imporditollimaksudest vabastus antakse, kui artikli 236 punkti A alapunktis 1 nimetatud reisija impordib reisiks põhjendatult vajalikke isiklikke esemeid ja sporditarbeid.

Artikkel 564

Täielik imporditollimaksudest vabastus antakse meremeeste ajaviitevahendite puhul järgmistel juhtudel:

a) kui neid kasutatakse rahvusvahelises mereliikluses osaleval laeval;

b) kui neid laaditakse selliselt laevalt maha laevapere poolt ajutiseks kasutamiseks kaldal;

c) kui sellise laeva laevapere kasutab neid kultuuri- ja sotsiaalasutustes, mida haldavad mittetulunduslikud ühingud, või kohtades, kus meremeestele peetakse regulaarselt jumalateenistusi.







3. alajagu

Katastroofiabi vahendid; meditsiinilised, kirurgilised ja laboratoorsed seadmed; loomad; piirivööndis kasutatav kaup

Artikkel 565

Täielik imporditollimaksudest vabastus antakse katastroofiabi vahenditele, mida kasutatakse seoses ühenduse tolliterritooriumi tabavate katastroofide tagajärgede tõrjumiseks ja likvideerimiseks võetavate meetmetega, ja mis on ette nähtud riigiasutustele või pädevate asutuste poolt heakskiidetud organisatsioonidele.

Artikkel 566

Täielik imporditollimaksudest vabastus antakse meditsiinilistele, kirurgilistele ja laboratoorsetele seadmetele, mis on saadetud haiglale või mõnele teisele meditsiiniasutusele laenuks, kes vajab neid seadmeid kiiresti, et korvata nendega oma puudulikke võimalusi, ja mis on ette nähtud diagnoosimiseks või raviks.

Artikkel 567

Täielik imporditollimaksudest vabastus antakse loomadele, kelle omanik on isik, kelle elu- või asukoht on väljaspool ühenduse tolliterritooriumi.

Vabastus antakse järgmistele kaupadele, mis on ette nähtud kehtivate õigusaktidega määratletud piirivööndi iseärasuste arvesse võtmiseks:

a) seadmed, mille omaniku elu- või asukoht on piirivööndis, mis külgneb selle piirivööndiga, kus toimub ajutine import, ja mida kasutab isik, kelle elu- või asukoht on kõnealuses külgnevas piirivööndis;

b) kaup, mida kasutatakse asutuste vastutusel piiril infrastruktuuri ehitamiseks, parandamiseks või hooldamiseks.







4. alajagu

Heli-, pildi- või andmekandjad, reklaammaterjal; professionaalsed töövahendid; õppevahendid ja teadusaparatuur

Artikkel 568

Täielik imporditollimaksudest vabastus antakse kaubale:

a) millele on salvestatud heli, pilte või teavet kauba esitlemiseks enne müüki, tasuta jagamiseks või mis on mõeldud helindamiseks, dubleerimiseks või kopeerimiseks; või

b) mida kasutatakse üksnes reklaami eesmärgil.

Artikkel 569

1. Täielik imporditollimaksudest vabastus antakse professionaalsetele töövahenditele, kui:

a) need kuuluvad isikule, kelle elu- või asukoht on väljaspool ühenduse tolliterritooriumi;

b) neid impordib kas isik, kelle elu- või asukoht on väljaspool ühenduse tolliterritooriumi, või kauba omaniku teenistuses olev töötaja, kelle elu- või asukoht võib olla ühenduse tolliterritooriumil; ja

c) neid kasutab importija või neid kasutatakse importija järelevalve all, välja arvatud audiovisuaalse materjali ühistoodangu puhul.

2. Täielikku vabastust ei anta, kui töövahendeid kasutatakse kauba tööstuslikuks tootmiseks või pakendamiseks, välja arvatud käsitööriistad looduslike ressursside kasutamiseks, ehitiste ehitamiseks, remontimiseks või hooldamiseks või mullatöödeks või sarnase töö jaoks.

Artikkel 570

Täielik imporditollimaksudest vabastus antakse õppevahenditele ja teadusaparatuurile:

a) kui need kuuluvad isikule, kelle elu- või asukoht on väljaspool ühenduse tolliterritooriumi;

b) mida impordivad mittetulunduslikud avalik-õiguslikud või eraõiguslikud teadusasutused, õppe- või kutseõppeasutused, mida kasutatakse üksnes õppe-, kutseõppe- ja teaduslike uuringute eesmärgil kõnealuste asutuste vastutusel;

c) kui neid imporditakse põhjendatud kogustes, pidades silmas impordi eesmärke; ja

d) kui neid ei kasutada üksnes ärilistel eesmärkidel.







5. alajagu

Pakendid; vormid, matriitsid, klišeed, joonised, visandid, mõõte-, kontroll- ja katseriistad ning muud sarnased riistad; eritööriistad ja töövahendid; kaup, mida kasutatakse testide tegemisel või mida testitakse; näidised; asendustootmisvahendid

Artikkel 571

Täielik imporditollimaksudest vabastus antakse pakenditele, kui:

a) täidetuna importimisel on need ette nähtud reeksportimiseks kas tühjana või täidetuna;

b) tühjana importimisel on need ette nähtud reeksportimiseks täidetuna.

Pakendeid ei või kasutada siseliikluses, välja arvatud kauba eksportimiseks. Täidetuna imporditud pakendite puhul kohaldatakse seda sätet ainult sellest hetkest alates, kui nende sisu välja võetakse.

Artikkel 572

1. Täielik imporditollimaksudest vabastus antakse pakenditele, matriitsidele, klišeedele, joonistele, visanditele, mõõte-, kontroll- ja katseriistadele ning muudele sarnastele riistadele, kui:

a) need kuuluvad isikule, kelle elu- või asukoht on väljaspool ühenduse tolliterritooriumi; ning

b) neid kasutab tootmises isik, kelle elu- või asukoht on ühenduse tolliterritooriumil, ja vähemalt 75 % nende kasutamise tulemusel saadud toodangust eksporditakse.

2. Täielik imporditollimaksudest vabastus antakse eritööriistadele ja töövahenditele, kui:

a) need kuuluvad isikule, kelle elu- või asukoht on väljaspool ühenduse tolliterritooriumi; ja

b) isikud, kelle elu- või asukoht on ühenduse tolliterritooriumil, võivad neid tasuta kasutada kauba tootmiseks, mis täies ulatuses eksporditakse.

Artikkel 573

Täielik imporditollimaksudest vabastus antakse järgmisele kaubale:

a) kaup, mida testitakse, katsetatakse või esitletakse;

b) kaup, mis on imporditud proovimüügilepingu alusel ning ei ole veel heakskiidetud;

c) kaup, mida kasutatakse testide, katsete või esitluste tegemiseks, saamata sealjuures majanduslikku kasu.

Punktis b nimetatud kauba puhul on protseduuri lõpetamise tähtaeg kuus kuud.

Artikkel 574

Täielik imporditollimaksudest vabastus antakse, kui näidiseid imporditakse põhjendatud kogustes ja neid kasutatakse üksnes näitamiseks või esitlemiseks ühenduse tolliterritooriumil.

Artikkel 575

Täielik imporditollimaksudest vabastus antakse, kui tarnija või parandaja annab asendustootmisvahendid kliendile ajutiselt kasutamiseks, kuni sarnane kaup on kohale toimetatud või ära parandatud.

Protseduuri lõpetamise tähtaeg on kuus kuud.







6. alajagu

Ürituste korraldamiseks või müügiks ettenähtud kaup

Artikkel 576

1. Täielik imporditollimaksudest vabastus antakse kaubale, mida kavatsetakse välja panna või kasutada avalikul üritusel, mis ei ole korraldatud üksnes kaubandusliku müügi eesmärgil, või mis on sellistel üritustel saadud protseduuril olevast kaubast.

Erandjuhtudel võivad pädevad tolliasutused lubada protseduuri rakendamist ka muudel üritustel.

2. Täielik imporditollimaksudest vabastus antakse, kui heakskiitmiseks esitatud kaupa ei saa importida näidisena, kaubasaatja soovib kaupa müüa ning kaubasaaja võib otsustada selle pärast kontrollimist osta.

Protseduuri lõpetamise tähtaeg on kaks kuud.

3. Täielik imporditollimaksudest vabastus antakse järgmisele kaubale:

a) direktiivi 77/388/EMÜ I lisas määratletud kunstiesemed, kollektsiooniobjektid ja antiikesemed, mida imporditakse näitustel väljapanekuks ja võimalikuks müügiks;

b) kaup, välja arvatud äsja valmistatud kaup, mida imporditakse selle müügiks oksjonil.







7. alajagu

Varuosad, manused ja seadmed; muu kaup

Artikkel 577

Täielik imporditollimaksudest vabastus antakse varuosadele, manustele ja seadmetele, mida kasutatakse protseduuril oleva kauba parandamiseks ja hoolduseks, sealhulgas ülevaatus, uuendamine ja säilitamine.

Artikkel 578

Täieliku imporditollimaksudest vabastuse võib anda juhul, kui kaupa, välja arvatud artiklites 556-577 loetletud kaupa või kaupa, mis ei vasta nende artiklite tingimustele, imporditakse:

a) juhuti ja maksimaalselt kolmeks kuuks; või

b) erijuhtudel, millel ei ole majanduslikku mõju.







3. jagu

Protseduuri toimimist käsitlevad sätted

Artikkel 579

Kui isiklikud esemed, sportimiseks imporditud kaup või transpordivahendid deklareeritakse protseduurile suuliselt või mis tahes muu toimingu abil, võib toll nõuda kirjaliku deklaratsiooni esitamist, kui asi on seotud suurte imporditollimaksude summadega või esineb tõsine oht, et protseduuriga seotud kohustusi ei täideta.

Artikkel 580

1. ATA-/CPD-märkmike abil esitatud protseduurile suunamise deklaratsioonid aktsepteeritakse juhul, kui need on välja antud osalisriigis ning need on kinnitanud ja taganud rahvusvahelisse garantiiketti kuuluv ühing.

Kui kahe- või mitmepoolsete lepingutega ei ole ette nähtud teisiti, tähendab “osalisriik” ATA-konventsiooni või Istanbuli konventsiooni osalist, kes on aktsepteerinud Tollikoostöö Nõukogu 25. juuni 1992. aasta soovituse, mis käsitleb ATA-märkmiku ja CPD-märkmiku tunnistamist ajutise impordi protseduuri puhul.

2. Lõiget 1 kohaldatakse ainult juhul, kui ATA-/CPD-märkmikud:

a) on seotud kõnealuste konventsioonide või lepingute reguleerimisalasse kuuluva kauba ja kasutusega;

b) on kinnitatud tolli poolt kaanelehe vastavas osas; ja

c) kehtivad ühenduse tolliterritooriumi kõikides osades.

ATA-/CPD-märkmik esitatakse ühenduse tolliterritooriumile saabumise tolliasutuses, välja arvatud juhul, kui kõnealuses asutuses ei ole võimalik kontrollida kõnealuse protseduuri tingimuste täitmist.

3. ATA-märkmiku alusel protseduuril oleva kauba suhtes kohaldatakse artikleid 454, 455 ja 458-461 mutatis mutandis.

Artikkel 581

1. Ilma et see piiraks ATA-/CPD-märkmike suhtes konkreetsete garantiisüsteemide kohaldamist, tuleb protseduurile suunamise kirjaliku deklaratsiooni puhul esitada tagatis, välja arvatud lisas 77 nimetatud juhtudel.

2. Protseduuri kontrollimise hõlbustamiseks võib toll nõuda arvestuse pidamist.

Artikkel 582

1. Kui vastavalt artiklile 576 protseduuril oleva kaubaga seotud protseduur lõpetatakse kauba vabasse ringlusse lubamisega, määratakse tollivõla suurus selle arvutamiseks vajalike andmete alusel, mida kohaldatakse kõnealuse kauba suhtes vabasse ringlusse lubamise deklaratsiooni aktsepteerimise ajal.

Kui vastavalt artiklile 576 protseduuril olev kaup viiakse turule, loetakse kaup turuleviiduks, kui see deklareeritakse vabasse ringlusse enne protseduuri lõpetamise tähtaja möödumist.

2. Artikli 576 lõikes 1 nimetatud kauba suhtes protseduuri lõpetamise eesmärgil loetakse selle tarbimist, hävitamist või üritustel avalikkusele tasuta jagamist reeksportimiseks, tingimusel et kaubakogus vastab ürituse iseloomule, külastajate arvule ja loa omaniku ürituses osalemise määrale.

Esimest lõiku ei kohaldata alkohoolsete jookide, tubakatoodete ega kütuse suhtes.

Artikkel 583

Kui protseduuril oleva kauba suhtes rakendatakse üht peatamismenetlustest või paigutatakse see artiklis 799 nimetatud I kontrollitüübile vastavasse vabatsooni või vabalattu või artiklis 799 nimetatud II kontrollitüübile vastavasse vabatsooni ajutise impordi protseduuri lõpetamiseks, sisaldavad kõnealuse tollikäitlusviisi puhul kasutatavad dokumendid või arvestus või neid asendavad dokumendid üht järgmistest märkustest:

— Mercancías IT,

— MI-varer,

— VV-Waren,

— Εμπορεύματα ΠΕ,

— ΤA goods,

— Marchandises ΑΤ,

— Merci ΑΤ,

— TI-goederen,

— Mercadorias IT,

— VM-tavaroita,

— TI-varor.

Artikkel 584

Lepingu alusel ühiselt kasutatavate raudteetranspordivahendite puhul loetakse protseduur lõpetatuks ka juhul, kui eksporditakse või reeksporditakse raudteetranspordivahendeid, mis on sama tüüpi või sama väärtusega kui need, mis on antud isiku käsutusse, kelle elu- või asukoht on ühenduse tolliterritooriumil.







6. PEATÜKK

Välistöötlemine







1. jagu

Loa andmist käsitlevad lisatingimused

Artikkel 585

1. Kui ei ilmne vastupidist, ei loeta ühenduse tootjate olulisi huve oluliselt kahjustatuks.

2. Kui loataotluse esitab isik, kes ekspordib ajutiselt eksporditavat kaupa, kuid ei korralda töötlemistoiminguid, kontrollib toll eelnevalt seadustiku artikli 147 lõikes 2 sätestatud tingimusi tõendavate dokumentide alusel. Artikleid 503 ja 504 kohaldatakse mutatis mutandis.

Artikkel 586

1. Loas täpsustatakse vahendid ja meetodid, mille alusel teha kindlaks, et kompensatsioonitooted on saadud ajutiselt eksporditud toodete töötlemise käigus, või kontrollida, kas standardvahetussüsteemi kasutamise tingimused on täidetud.

Selliste vahendite ja meetodite hulka võib kuuluda lisas 104 ettenähtud teabedokumendi kasutamine ja arvestuse kontrollimine.

2. Kui töötlemistoimingute iseloom ei võimalda kindlaks teha, et kompensatsioonitooted on saadud ajutiselt eksporditud toodete töötlemise käigus, võib nõuetekohaselt põhjendatud juhtudel loa siiski anda, tingimusel et taotleja võib pakkuda piisavaid tagatisi ja töötlemistoimingutel kasutataval kaubal on importkaubaga sama kaheksakohaline CN-kood, kaubanduslik kvaliteet ja tehnilised näitajad. Loas nähakse ette protseduuri kasutamise tingimused.

Artikkel 587

Kui protseduuri kasutamist taotletakse parandamise eesmärgil, peab ajutiselt eksporditud kaupa olema võimalik parandada ja protseduuri ei või kasutada kauba tehnilise taseme täiustamiseks.







2. jagu

Protseduuri toimimist käsitlevad sätted

Artikkel 588

1. Loas määratakse protseduuri lõpetamise tähtaeg. Kui olukord seda nõuab, võib kõnealust tähtaega pikendada, kui pärast algselt kehtestatud tähtaeg on juba möödunud.

2. Seadustiku artikli 157 lõiget 2 kohaldatakse ka pärast algselt kehtestatud tähtaja möödumist.

Artikkel 589

1. Ajutiselt eksporditud kauba protseduurile suunamise deklaratsioon koostatakse kooskõlas eksporti reguleerivate sätetega.

2. Eelneva impordi puhul kuulub vabasse ringlusse lubamise deklaratsioonile lisatud dokumentide hulka loa koopia, välja arvatud juhul, kui kõnealust luba taotletakse vastavalt artikli 497 lõike 3 punktile d. Artikli 220 lõiget 3 kohaldatakse mutatis mutandis.







3. jagu

Tollimaksuvabastuse arvutamist käsitlevad sätted

Artikkel 590

1. Mahaarvatava summa arvutamisel ei võeta arvesse dumpinguvastaseid ega tasakaalustavaid tollimakse.

Teiseseid kompensatsioonitooteid, nagu jäätmed, jäägid, käitlemisjäägid, lõikejäägid ja kasutuselt kõrvaldatud kaup, käsitatakse summas sisalduvatena.

2. Ajutiselt eksporditud kauba väärtuse määramisel vastavalt seadustiku artikli 151 lõike 2 teises lõigus nimetatud meetoditele ei arvestata töötlemise või viimase töötlemistoimingu kohta ajutiselt eksporditud kauba laadimis-, veo- ja kindlustuskulusid:

a) ajutiselt eksporditud kauba väärtuse hulka, mida arvestatakse kompensatsioonitoodete tolliväärtuse määramisel vastavalt seadustiku artikli 32 lõike 1 punkti b alapunktile i; või

b) töötlemiskulude hulka, kui ajutiselt eksporditud kauba väärtust ei saa määrata vastavalt seadustiku artikli 32 lõike 1 punkti b alapunktile i.

Laadimis-, veo- ja kindlustuskulud, mis on seotud kompensatsioonitoodete toimetamisega töötlemise või viimase töötlemistoimingu kohast nende ühenduse tolliterritooriumile toomise kohta, arvestatakse töötlemiskulude hulka.

Laadimis-, veo- ja kindlustuskulude hulka kuuluvad:

a) vahendustasu, välja arvatud ostuvahendustasu;

b) ajutiselt eksporditud kaubast lahus käsitletavate konteinerite kasutamise kulud;

c) pakkimiskulud, kaasa arvatud kulu tööle ja materjalile;

d) käitlemiskulud, mis tekivad kauba vedamisel.

Artikkel 591

Kui tollimaksu aluseks on töötlemistoimingu kulud, antakse osaline imporditollimaksudest vabastus taotluse korral.

Välja arvatud mittekaubanduslikku laadi kauba puhul, ei kohaldata esimest lõiku juhul, kui seadustiku II jaotise 2. peatüki 1. jaos määratletud ühenduseväline kaup on ajutiselt eksporditud ja lubatud vabasse ringlusse tollimaksu nullmääraga.

Seadustiku artikleid 29-35 kohaldatakse mutatis mutandis töötlemiskulude suhtes, mille juures ei võeta arvesse ajutiselt eksporditud kaupa.

Artikkel 592

Ettevõtjatele, kes teevad regulaarselt välistöötlemise toiminguid loa alusel, mis ei käsitle parandamist, võib toll määrata keskmise tollimaksumäära, mida kohaldatakse kõikide nende töötlemistoimingute suhtes (koondlõpetamine).

Kõnealune määr määratakse tähtajaks, mis ei ole pikem kui 12 kuud, ja seda kohaldatakse esialgselt selle tähtaja jooksul vabasse ringlusse lubatud kompensatsioonitoodete suhtes. Iga tähtaja lõpus teeb toll lõpparvestuse ja kohaldab vajaduse korral seadustiku artikli 220 lõike 1 või artikli 236 sätteid.”